pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“รองนายกฯสมศักดิ์” นั่งหัวโต๊ะ ประชุมคณะกรรมการกองทุนหมู่บ้านฯ เข้มตัวชี้วัดจากนี้ ต้องทำให้คนหายจน-ไม่มีหนี้ ทำให้ประชาชนอยู่ดีมีสุข
วันพฤหัสบดีที่ 12 ตุลาคม 2566
12/10/2566
“รองนายกฯสมศักดิ์” นั่งหัวโต๊ะ ประชุมคณะกรรมการกองทุนหมู่บ้านฯ เข้มตัวชี้วัดจากนี้ ต้องทําให้คนหายจน-ไม่มีหนี้ ทําให้ประชาชนอยู่ดีมีสุข
“รองนายกฯสมศักดิ์” นั่งหัวโต๊ะ ประชุมคณะกรรมการกองทุนหมู่บ้านฯ เข้มตัวชี้วัดจากนี้ ต้องทําให้คนหายจน-ไม่มีหนี้ ทําให้ประชาชนอยู่ดีมีสุข ชี้ กองทุนหมู่บ้านคนชอบตั้งแต่สมัย”นายกฯทักษิณ” เล็ง สร้างอาชีพ-เลี้ยงวัว ดันเจรจาให้จีนซื้อ สั่งศึกษาแอพของกองทุนฯ
วันที่ 12 ตุลาคม 2566 นายสมศักดิ์ เทพสุทิน รองนายกรัฐมนตรี เป็นประธานการประชุมคณะกรรมการกองทุนหมู่บ้านและชุมชนเมืองแห่งชาติ โดยมี นายวิชัย ไชยมงคล ที่ปรึกษารองนายกรัฐมนตรี นายกิตติกร โล่ห์สุนทร รองเลขาธิการนายกรัฐมนตรีฝ่ายการเมือง นายเบญจพล นาคประเสริฐ ผู้อํานวยการสํานักงานกองทุนหมู่บ้านและชุมชนเมืองแห่งชาติ นายธีระพงษ์ วงศ์ศิวะวิลาส ปลัดสํานักนายกรัฐมนตรี และกรรมการกองทุนหมู่บ้านฯ เข้าร่วมประชุม ที่ทําเนียบรัฐบาล
โดยนายสมศักดิ์ กล่าวว่า ขอขอบคุณนายเศรษฐา ทวีสิน นายกรัฐมนตรี ที่ได้มอบหมายให้ตนเป็นประธานกรรมการ พร้อมขอบคุณคณะกรรมการกองทุนหมู่บ้านฯทุกท่าน ที่จะช่วยกันขับเคลื่อนงานจากนี้ โดยกองทุนหมู่บ้านนี้ ได้ตั้งมาหลายปีแล้ว ซึ่งเป็นนโยบายที่ประชาชน ชื่นชอบเป็นอย่างมาก เพราะในสมัยอดีตนายกฯทักษิณ ชินวัตร ได้มีการขับเคลื่อนเศรษฐกิจด้วยการให้เงินกู้ยืม หมู่บ้านละ 1 ล้านบาท ดังนั้น จากนี้ เราจะทําให้ละเอียดมากขึ้น โดยจากที่ประชาชนเป็นหนี้ จะไม่เป็นหนี้อีก เพราะเราจะทําให้เงินลงทุน สามารถสร้างกําไรให้กับประชาชนได้
“ตัวชี้วัดกองทุนหมู่บ้านฯ จากนี้คือ จะทําอย่างไรให้คนหายจน โดยจะต้องใช้เงินอย่างมีประสิทธิภาพ ให้มีดอกผล และอยู่ดีมีสุข ซึ่งผมคิดว่า ควรเอาแนวนโยบายดั้งเดิมมาสานต่อคือ ทําให้ประชาชนมีความสุข พร้อมช่วยลดความเหลื่อมล้ํา โดยแนวนโยบายที่จะเดินต่อไป เราต้องยึดว่า จะลดหนี้สินได้เท่าไหร่ เพราะผมอยากให้คนหลุดพ้นจากความยากจน” รองนายกรัฐมนตรี กล่าว
นายสมศักดิ์ กล่าวอีกว่า ตนได้รับมอบหมายเกี่ยวกับซอฟต์พาวเวอร์ ซึ่งต้องทําเรื่องขึ้นทะเบียนคนที่สนใจเข้ามา ตนจึงขอมอบหมายให้กองทุนหมู่บ้านฯ ไปศึกษารายละเอียดว่าจะสามารถใช้แอพพลิเคชั่น ที่มีอยู่ของกองทุนหมู่บ้านได้หรือไม่ ซึ่งถ้าสามารถทําได้ ก็จะทําให้สามารถช่วยเกษตรกรได้ด้วย เพราะรัฐบาล ต้องการส่งเสริมให้ประชาชนมีงานทําถึง 20 ล้านตําแหน่ง โดยทางกองทุนหมู่บ้านฯ ก็ได้รับไปศึกษาในรายละเอียดแล้ว
นายสมศักดิ์ กล่าวอีกว่า ตนอยากผลักดันการสร้างอาชีพต่อ เพราะตัวอย่างผู้เข้าร่วมโครงการ ที่จังหวัดสุโขทัย แรกเริ่มกู้เงินไปจํานวน 3 หมื่นบาท แต่ปัจจุบันสามารถมีวัวแล้วถึง 9 ตัว ทําให้สามารถใช้หนี้ และเลี้ยงดูครอบครัวได้ โดยทําให้ชีวิตความเป็นอยู่ดีขึ้น ตนจึงให้ความสําคัญกับเรื่องนี้ เพราะสามารถช่วยเกษตรกรแก้หนี้สินได้ ส่วนในอนาคต ตนจะฝากให้รัฐบาล ไปเจรจากับจีน เพื่อซื้อวัวจากเรา ซึ่งจะทําให้วัวมีราคาแพงขึ้นทันที โดยตนเชื่อมั่นว่า ถ้าเราตั้งใจจริง ก็จะสามารถช่วยเกษตรกรแก้หนี้สินได้
รัฐบาลไทย-ข่าวทำเนียบรัฐบาล-ผู้ว่าฯ ขอนแก่น รุดให้กำลังใจครอบครัวผู้ได้รับผลกระทบจากเหตุการณ์ความไม่สงบในอิสราเอล และต่อสายให้กำลังใจแรงงานที่อยู่ในที่ปลอดภัยแล้ว พร้อมมอบถุงยังชีพและเงินช่วยเหลือครอบครัว
วันพฤหัสบดีที่ 12 ตุลาคม 2566
12/10/2566
ผู้ว่าฯ ขอนแก่น รุดให้กําลังใจครอบครัวผู้ได้รับผลกระทบจากเหตุการณ์ความไม่สงบในอิสราเอล และต่อสายให้กําลังใจแรงงานที่อยู่ในที่ปลอดภัยแล้ว พร้อมมอบถุงยังชีพและเงินช่วยเหลือครอบครัว
ผู้ว่าฯ ขอนแก่น รุดให้กําลังใจครอบครัวผู้ได้รับผลกระทบจากเหตุการณ์ความไม่สงบในอิสราเอล และต่อสายให้กําลังใจแรงงานที่อยู่ในที่ปลอดภัยแล้ว พร้อมมอบถุงยังชีพและเงินช่วยเหลือครอบครัวผู้ได้รับผลกระทบ สั่งการ 26 อําเภอเร่งค้นหาข้อมูลผู้ได้รับผลกระทบเพิ่มเติม
ผู้ว่าฯ ขอนแก่น รุดให้กําลังใจครอบครัวผู้ได้รับผลกระทบจากเหตุการณ์ความไม่สงบในอิสราเอล และต่อสายให้กําลังใจแรงงานที่อยู่ในที่ปลอดภัยแล้ว พร้อมมอบถุงยังชีพและเงินช่วยเหลือครอบครัวผู้ได้รับผลกระทบ และสั่งการ 26 อําเภอเร่งค้นหาข้อมูลผู้ได้รับผลกระทบเพิ่มเติม เพื่อพิจารณาหาแนวทางช่วยเหลือต่อไป
วันนี้ (11 ต.ค. 66) นายไกรสร กองฉลาด ผู้ว่าราชการจังหวัดขอนแก่น ลงพื้นที่ให้กําลังใจและมอบถุงยังชีพพร้อมเงินส่วนตัว เพื่อบํารุงขวัญกําลังใจครอบครัวผู้ได้รับผลกระทบจากเหตุการณ์ความไม่สงบในอิสราเอล จํานวน 3 ครอบครัว ในพื้นที่ตําบลโนนธาตุ อําเภอหนองสองห้อง จังหวัดขอนแก่น ซึ่งได้รับข้อมูลข่าวสารจากเพื่อนผู้ใช้แรงงานว่า มีแรงงานซึ่งเป็นสมาชิกของครอบครัวได้เสียชีวิตจากเหตุการณ์ความไม่สงบ แต่ยังไม่ได้รับการยืนยันจากทางราชการ
"ทันทีที่ทราบข่าว ตนจึงได้รีบเดินทางมายังอําเภอหนองสองห้อง เพื่อให้กําลังใจครอบครัวของผู้ใช้แรงงานทั้ง 3 รายดังกล่าว และมอบเงินส่วนตัวช่วยเหลือในเบื้องต้น ครอบครัวละ 5,000 บาท รวม 15,000 บาท โดยหากได้รับการยืนยันการเสียชีวิตจากทางกระทรวงการต่างประเทศหรือหน่วยงานที่เกี่ยวข้อง จังหวัดขอนแก่นจะได้หาแนวทางช่วยเหลือครอบครัว ทั้งตามสิทธิพึงได้ของกระทรวงแรงงาน รวมถึงด้านอื่น ๆ ต่อไป" ผวจ.ขอนแก่น กล่าว
นายไกรสร กองฉลาด ผู้ว่าราชการจังหวัดขอนแก่น ยังได้กล่าวอีกว่า นอกจากนี้ตนได้ต่อสายโทรศัพท์ไปพูดคุยกับนายเชิดศักดิ์ กะลาม ผู้รอดชีวิตจากเหตุการณ์ระเบิดโรงงาน ซึ่งทางการอิสราเอลเข้าช่วยเหลือออกมาจากพื้นที่สู้รบ ก่อนหลบซ่อนตัวในตู้คอนเทนเนอร์เป็นเวลาหลายวัน ซึ่งจากการพูดคุยพบว่ายังคงปลอดภัยดี ส่วนการกลับไทยเจ้าตัวยังไม่ตัดสินใจ จึงได้กําชับให้ดูแลตนเองและปฏิบัติตามคําแนะนําของเจ้าหน้าที่ และหากมีสิ่งใดต้องการขอรับความช่วยเหลือให้ติดต่อไปยังสถานเอกราชทูต ณ กรุงเทลอาวีฟ โดยได้มอบถุงยังชีพ และสิ่งของเพื่อเป็นกําลังใจแก่ครอบครัวในเบื้องต้น
"จังหวัดขอนแก่นได้สั่งการนายอําเภอทั้ง 26 อําเภอ ใช้กลไกผู้นําในพื้นที่สํารวจข้อมูลผู้ไปทํางานในอิสราเอล ทั้งที่ไปอย่างถูกต้องตามกฎหมาย รวมถึงที่เป็นการลักลอบไปทํางาน เพื่อค้นหาผู้ที่ได้รับผลกระทบจากเหตุการณ์ดังกล่าวเพิ่มเติม และหาแนวทางช่วยเหลือต่อไป โดยจังหวัดขอนแก่นจะได้ติดตามสถานการณ์และให้ความช่วยเหลือ ให้กําลังใจครอบครัวของผู้ใช้แรงงานที่เดินทางไปทํางานที่อิสราเอลอย่างต่อเนื่องต่อไป" ผวจ.ขอนแก่น กล่าวเพิ่มเติม
รัฐบาลไทย-ข่าวทำเนียบรัฐบาล-​เอกอัครราชทูตสาธารณรัฐประชาชนจีนประจำประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม และหารือความร่วมมือด้านวัฒนธรรมระหว่างไทยและจีน
วันพฤหัสบดีที่ 12 ตุลาคม 2566
​เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม และหารือความร่วมมือด้านวัฒนธรรมระหว่างไทยและจีน
​เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม และหารือความร่วมมือด้านวัฒนธรรมระหว่างไทยและจีน
เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะรัฐมนตรีว่าการกระทรวงวัฒนธรรม และหารือความร่วมมือด้านวัฒนธรรมระหว่างไทยและจีน
เมื่อเร็วๆ นี้ นายหาน จื้อเฉียง (H.E. Mr. Han Zhiqiang) เอกอัครราชทูตสาธารณรัฐประชาชนจีนประจําประเทศไทย เข้าเยี่ยมคารวะนายเสริมศักดิ์ พงษ์พานิช รัฐมนตรีว่าการกระทรวงวัฒนธรรม และหารือความร่วมมือด้านวัฒนธรรมระหว่างไทยและจีน โดยมีนายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม นางยุถิกา อิศรางกูร ณ อยุธยา รองปลัดกระทรวงวัฒนธรรม นางสาวเพ็ญพิสุทธิ์ จินตโสภณ เลขานุการรัฐมนตรีว่าการกระทรวงวัฒนธรรม ผู้บริหาร และเจ้าหน้าที่ที่เกี่ยวข้องเข้าร่วม ณ ห้องรับรอง ชั้น 7 อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-นายกฯ เร่งต่อยอดความร่วมมือกับสิงคโปร์ในมิติหลากหลาย เท่าทันต่อความเปลี่ยนแปลงของโลก รวมทั้งเพิ่มความร่วมมือด้านเศรษฐกิจพัฒนาต่อยอดให้ทันสมัยร่วมกัน
วันพฤหัสบดีที่ 12 ตุลาคม 2566
นายกฯ เร่งต่อยอดความร่วมมือกับสิงคโปร์ในมิติหลากหลาย เท่าทันต่อความเปลี่ยนแปลงของโลก รวมทั้งเพิ่มความร่วมมือด้านเศรษฐกิจพัฒนาต่อยอดให้ทันสมัยร่วมกัน
นายกฯ เร่งต่อยอดความร่วมมือกับสิงคโปร์ในมิติหลากหลาย เท่าทันต่อความเปลี่ยนแปลงของโลก รวมทั้งเพิ่มความร่วมมือด้านเศรษฐกิจพัฒนาต่อยอดให้ทันสมัยร่วมกัน
วันนี้ (12 ตุลาคม 2566) เวลา 11.00 น. (เวลาท้องถิ่นประเทศสิงคโปร์เร็วกว่าไทย 1 ชม.) ณ ทําเนียบประธานาธิบดี (Istana) ประเทศสิงคโปร์ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ร่วมพิธีต้อนรับอย่างเป็นทางการ ซึ่งรัฐบาลสิงคโปร์จัดขึ้นเพื่อเป็นเกียรติแก่นายกรัฐมนตรีไทย จากนั้น นายกรัฐมนตรีเข้าเยี่ยมคารวะ นายทาร์มัน ชันมูการัตนัม (H.E. Mr. Tharman Shanmugaratnam) ประธานาธิบดีสิงคโปร์ และพบหารือทวิภาคีกับนายลี เซียนลุง (H.E. Mr. Lee Hsien Loong) นายกรัฐมนตรีสิงคโปร์ นายสัตวแพทย์ชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีเข้าเยี่ยมคารวะประธานาธิบดีสิงคโปร์ โดยได้พูดคุยถึงความร่วมมือในมิติที่ทั้งสองประเทศมีศักยภาพ อาทิ พลังงาน อาหารและสินค้าเกษตร การเงิน การลงทุน โดยไทยหวังที่จะเชิญชวนและดึงดูดนักลงทุนด้าน Data Center ซึ่งจะมีส่วนช่วยต่อการขับเคลื่อนเศรษฐกิจ สิงคโปร์ถือเป็นเพื่อนที่ดีและเป็นหุ้นส่วนที่ใกล้ชิด ซึ่งไทยจะทํางานอย่างใกล้ชิดเพื่อกระชับมิตรภาพและความร่วมมือในทุกด้านที่เป็นผลประโยชน์ร่วมกัน โดยควรใช้กลไกทวิภาคีที่มีอยู่อย่างเต็มที่เพื่อพัฒนาความร่วมมือ
โดยในการหารือกับนายกรัฐมนตรีสิงคโปร์ ทั้งสองฝ่ายได้หารือที่มีความสนใจร่วมกัน ดังนี้
นายกรัฐมนตรีหวังที่จะขยายความร่วมมือทางการค้าและการลงทุนทวิภาคี ตลอดจนด้านเศรษฐกิจใหม่ โดยเฉพาะเศรษฐกิจดิจิทัล อุตสาหกรรมสีเขียว พันธบัตรสีเขียว และอุตสาหกรรมเทคโนโลยีขั้นสูง และยินดีที่เศรษฐกิจของทั้งสองประเทศดีขึ้นหลังจากสถานการณ์การแพร่ระบาดของโควิด-19 ตอนนี้ไทยและสิงคโปร์พร้อมเดินหน้าทางเศรษฐกิจ โดยเฉพาะในด้านการท่องเที่ยว ซึ่งไทยและสิงคโปร์จะได้ร่วมกันยกระดับการเติบโต และการพัฒนาทางเศรษฐกิจร่วมกัน นอกจากนี้ นายกรัฐมนตรีสิงคโปร์กล่าวยินดีถึงการเชื่อมโยงระบบ PromptPay – PayNow ของทั้งสองประเทศที่ประสบความสําเร็จอย่างมาก
ทั้งสองฝ่ายยังให้ความสําคัญและพร้อมกระชับความร่วมมือด้านพลังงาน การเงิน (financial sector) รวมถึงด้านความมั่นคงทางอาหาร ไทยพร้อมที่จะสนับสนุนความมั่นคงด้านอาหารให้สิงคโปร์ โดยนายกรัฐมนตรียินดีที่จะอํานวยความสะดวกและส่งเสริมการส่งออกอาหารและสินค้าเกษตรจากไทย
นอกจากนี้ ทั้งสองฝ่ายเห็นพ้องกับความร่วมมือในการพัฒนาธุรกิจ จากแบบเดิมให้ทันต่อการเปลี่ยนแปลงของโลก เช่น เศรษฐกิจสีเขียว การค้า (trading) โดยในภูมิภาคอาเซียนมีโครงสร้างพื้นฐานที่พร้อมสําหรับการพัฒนา ทั้งนี้ ภาคเอกชนของไทยมีความตื่นตัวและพร้อมที่จะร่วมลงทุนในสาขาใหม่ๆ และพัฒนาต่อยอดธุรกิจเดิม อย่างไรก็ดี ความร่วมมือแบบเดิม (traditional cooperation) ก็ยังมีความสําคัญ มีความใกล้ชิด และมีบทบาทสําคัญต่อไทยและสิงคโปร์ ในขณะที่นายกรัฐมนตรีเห็นว่าควรต้องเดินหน้าร่วมมือกันในการประชุม ASEAN-GCC เพราะมีหลายประเด็นที่ต้องพูดคุย ทั้งด้านความมั่นคง และเศรษฐกิจ
โอกาสนี้ นายกรัฐมนตรีได้เชิญนายกรัฐมนตรีสิงคโปร์เยือนไทยในโอกาสแรกที่ทั้งสองฝ่ายสะดวก
รัฐบาลไทย-ข่าวทำเนียบรัฐบาล-ปลัดฯ ณัฐพล ระดมสรรพกำลังทั้งภาครัฐ เอกชน ร่วมโครงการ  “อุตสาหกรรมรวมใจ ช่วยพี่น้องชาวไทย” เร่งช่วยเหลือผู้ประกอบการและประชาชนที่ได้รับผลกระทบจากสถานการณ์น้ำท่วม
วันพฤหัสบดีที่ 12 ตุลาคม 2566
12/10/2566
ปลัดฯ ณัฐพล ระดมสรรพกําลังทั้งภาครัฐ เอกชน ร่วมโครงการ  “อุตสาหกรรมรวมใจ ช่วยพี่น้องชาวไทย” เร่งช่วยเหลือผู้ประกอบการและประชาชนที่ได้รับผลกระทบจากสถานการณ์น้ําท่วม
ปลัดฯ ณัฐพล ระดมสรรพกําลังทั้งภาครัฐ เอกชน ร่วมโครงการ  “อุตสาหกรรมรวมใจ ช่วยพี่น้องชาวไทย” เร่งช่วยเหลือผู้ประกอบการและประชาชนที่ได้รับผลกระทบจากสถานการณ์น้ําท่วม
วันที่ 11 ตุลาคม 2566 ดร.ณัฐพล รังสิตพล ปลัดกระทรวงอุตสาหกรรม เป็นประธานการประชุมเตรียมแผนรับมือสถานการณ์น้ําท่วม ภายใต้โครงการ “อุตสาหกรรมรวมใจ ช่วยพี่น้องชาวไทย” เพื่อช่วยเหลือเยียวยาผู้ประกอบการและประชาชนที่ได้รับผลกระทบ โดยมี นางสาวณัฏฐิญา เนตยสุภา รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นางสุชาดา โพธิ์เจริญ ที่ปรึกษาปลัดกระทรวงอุตสาหกรรม คณะผู้บริหารระดับสูงของกระทรวงอุตสาหกรรม และอุตสาหกรรมจังหวัดทั่วประเทศ ร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม และผ่านระบบ Zoom Meeting
ปลัดกระทรวงอุตสาหกรรม กล่าวว่า จากสถานการณ์ปริมาณน้ําฝนที่ตกหนักอย่างต่อเนื่อง ทําให้ระดับน้ําเพิ่มสูงขึ้น ส่งผลให้เกิดน้ําท่วมเฉียบพลันในหลายพื้นที่ นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม จึงได้สั่งการให้กระทรวงอุตสาหกรรม เตรียมแผนรับมือสถานการณ์น้ําท่วมที่จะส่งผลกระทบต่อโรงงานอุตสาหกรรม และประชาชน โดยเบื้องต้นสั่งการให้สํานักงานอุตสาหกรรมจังหวัดทั่วประเทศ เข้าตรวจสอบสถานประกอบการในพื้นที่ และเร่งช่วยเหลือประชาชนที่ได้รับผลกระทบจากน้ําท่วมอย่างเร่งด่วน พร้อมเตรียมระดมความช่วยเหลือสนับสนุนจากหน่วยงานภาครัฐ เอกชน ผู้ประกอบการโรงงานอุตสาหกรรมทั่วประเทศ นําของใช้ที่จําเป็นสําหรับประชาชน จัดมอบเป็นถุง MIND ยังชีพธารน้ําใจจาก “อุตสาหกรรมรวมใจ ช่วยพี่น้องชาวไทย” เพื่อส่งมอบกําลังใจให้ผู้ประสบภัยในการก้าวข้ามผ่านวิกฤตนี้ไปด้วยกัน ทั้งนี้ ยังได้ให้กรมส่งเสริมอุตสาหกรรม กองทุนพัฒนาเอสเอ็มอีตามแนวประชารัฐ และธนาคารพัฒนาวิสาหกิจขนาดกลางและขนาดย่อมแห่งประเทศไทย เตรียมมาตรการด้านสินเชื่อ พักชําระหนี้หรือฟื้นฟูกิจการหลังน้ําลด
รองปลัดฯ ณัฏฐิญา ได้กําชับให้ทางสํานักงานอุตสาหกรรมจังหวัดทุกจังหวัด กรมโรงงานอุตสาหกรรม การนิคมอุตสาหกรรมแห่งประเทศไทย เฝ้าระวังและป้องกันพื้นที่เสี่ยงภัยจากมลพิษ สารเคมีอันตราย กากอุตสาหกรรม ที่อาจรั่วไหลจากโรงงานอุตสาหกรรม หากเกิดน้ําท่วมเฉียบพลัน นอกจากนี้ ยังได้ให้ทุกหน่วยงานในสังกัดกระทรวงอุตสาหกรรม เตรียมพร้อมช่วยกันบรรจุสิ่งของอุปโภคบริโภค เป็นถุงยังชีพเพื่อช่วยเหลือผู้ประสบภัยในพื้นที่ที่ได้รับผลกระทบโดยด่วนด้วย
รัฐบาลไทย-ข่าวทำเนียบรัฐบาล-ปลัดกระทรวงมหาดไทย เข้าถวายมุทิตาสักการะพระธรรมวชิรญาณ เจ้าคณะกรุงเทพมหานคร (ธรรมยุติ) เจ้าอาวาสวัดบวรนิเวศวิหาร เนื่องในโอกาสเจริญอายุวัฒนมงคล 70 ปี
วันพฤหัสบดีที่ 12 ตุลาคม 2566
12/10/2566
ปลัดกระทรวงมหาดไทย เข้าถวายมุทิตาสักการะพระธรรมวชิรญาณ เจ้าคณะกรุงเทพมหานคร (ธรรมยุติ) เจ้าอาวาสวัดบวรนิเวศวิหาร เนื่องในโอกาสเจริญอายุวัฒนมงคล 70 ปี
ปลัดกระทรวงมหาดไทย เข้าถวายมุทิตาสักการะพระธรรมวชิรญาณ เจ้าคณะกรุงเทพมหานคร (ธรรมยุติ) เจ้าอาวาสวัดบวรนิเวศวิหาร เนื่องในโอกาสเจริญอายุวัฒนมงคล 70 ปี
วันนี้ (11 ต.ค. 66) ที่วัดบวรนิเวศวิหาร กรุงเทพฯ นายสุทธิพงษ์ จุลเจริญ ปลัดกระทรวงมหาดไทย เข้าถวายมุทิตาสักการะพระธรรมวชิรญาณ (จิรพล อธิจิตฺโต) เจ้าคณะกรุงเทพมหานคร (ธรรมยุติ) เจ้าอาวาสวัดบวรนิเวศวิหาร เนื่องในโอกาสเจริญอายุวัฒนมงคล 70 ปี โดยมี ผู้บริหาร ข้าราชการ และเจ้าหน้าที่สํานักงานปลัดกระทรวงมหาดไทย ร่วมถวายมุทิตาสักการะ
นายสุทธิพงษ์ จุลเจริญ ปลัดกระทรวงมหาดไทย กล่าวว่า "พระธรรมวชิรญาณ" (จิรพล อธิจิตฺโต) เกิดวันที่ 11 ต.ค. 2496 ที่ อําเภอจะนะ จังหวัดสงขลา เป็นพระมหาเถระด้านวิปัสสนากรรมฐาน สําเร็จการศึกษาเปรียญธรรม 7 ประโยค ปริญญาศาสนศาสตรบัณฑิต (ศน.บ.) โดยได้รับแต่งตั้งให้ดํารงตําแหน่งทางปกครองคณะสงฆ์ โดยสังเขป คือ ปี 2558 เป็นพระอุปัชฌาย์ ประเภทวิสามัญ ปี 2559 ได้รับพระบัญชาแต่งตั้งเป็นเจ้าคณะกรุงเทพมหานคร - จังหวัดสมุทรปราการ (ธ) โดยในปี 2561 เป็นผู้ปฏิบัติหน้าที่แทนเจ้าอาวาสวัดสัมพันธวงศาราม วรวิหาร และเป็นผู้ช่วยเจ้าอาวาสวัดบวรนิเวศวิหาร
นายสุทธิพงษ์ จุลเจริญ ปลัดกระทรวงมหาดไทย กล่าวต่ออีกว่า ในด้านสมณศักดิ์ ปี 2538 เป็นเปรียญธรรม 7 ประโยค ต่อมาวันที่ 5 ธันวาคม 2540 ได้รับพระราชทานตั้งสมณศักดิ์เป็น พระราชาคณะชั้นสามัญเปรียญ ที่ พระโสภณคณาภรณ์ วันที่ 5 ธันวาคม 2548 เป็น พระราชาคณะชั้นราช ที่ พระราชวิสุทธิญาณ ตรีปิฎกวราลงกรณ์ ยติคณิสสร บวรสังฆาราม คามวาสี วันที่ 5 ธันวาคม 2558 เป็น พระราชาคณะชั้นเทพ ฝ่ายวิปัสสนาธุระ ที่ พระเทพสังวรญาณ ภาวนาวิธานดิลก ตรีปิฎกวราลงกรณ์ ยติคณิสสร บวรสังฆาราม คามวาสี และวันที่ 5 มิถุนายน 2564 เป็น พระราชาคณะชั้นธรรม ฝ่ายวิปัสสนาธุระ ที่ พระธรรมวชิรญาณ ปฏิภาณธรรมสาธก วิปัสสนาวิธานดิลก ตรีปิฎกวราลงกรณ์ ยติคณิสสร โดยในปี 2565 เจ้าพระคุณสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงมีพระบัญชาแต่งตั้งเจ้าอาวาสพระอารามหลวง โดยแต่งตั้ง พระธรรมวชิรญาณ (จิรพล อธิจิตฺโต) ผู้ช่วยเจ้าอาวาสวัดบวรนิเวศวิหาร ผู้รักษาการแทนเจ้าอาวาสวัดบวรนิเวศวิหาร แขวงบวรนิเวศ เขตพระนคร กรุงเทพมหานคร และเจ้าคณะกรุงเทพมหานคร-สมุทรปราการ (ธรรมยุต) ให้เป็นเจ้าอาวาสวัดบวรนิเวศวิหาร ลําดับที่ 8 สืบต่อจากสมเด็จพระวันรัตน (จุนท์ พฺรหฺมคุตฺโต)
“ท่านเจ้าคุณพระธรรมวชิรญาณ เป็นพระมหาเถระผู้ปฏิบัติดีปฏิบัติชอบ สมถะ และมีศีลาจารวัตรอันงดงาม โดยท่านได้ปฏิบัติบําเพ็ญทางวิปัสสนาธุระด้วยความมุมานะ และเมื่อมีการอบรมกรรมฐานแก่อุบาสก อุบาสิกา ท่านเจ้าคุณพระธรรมวชิรญาณก็จะทําหน้าที่เป็นผู้ให้การอบรมอย่างสม่ําเสมอตราบถึงปัจจุบัน” นายสุทธิพงษ์ฯ กล่าวเพิ่มเติม
รัฐบาลไทย-ข่าวทำเนียบรัฐบาล-การประชุมประจำปีสภาผู้ว่าการธนาคารโลกและกองทุนการเงินระหว่างประเทศ ปี 2566 และการประชุมอื่น ๆ ที่เกี่ยวข้อง ระหว่างวันที่ 11 – 15 ตุลาคม 2566 ณ เมืองมาร์ราเกช ราชอาณาจักรโมร็อกโก
วันพฤหัสบดีที่ 12 ตุลาคม 2566
12/10/2566
การประชุมประจําปีสภาผู้ว่าการธนาคารโลกและกองทุนการเงินระหว่างประเทศ ปี 2566 และการประชุมอื่น ๆ ที่เกี่ยวข้อง ระหว่างวันที่ 11 – 15 ตุลาคม 2566 ณ เมืองมาร์ราเกช ราชอาณาจักรโมร็อกโก
นายกฤษฎา จีนะวิจารณะ รัฐมนตรีช่วยว่าการกระทรวงการคลัง เป็นหัวหน้าคณะผู้แทนไทย ร่วมการประชุมประจําปีสภาผู้ว่าการธนาคารโลกและกองทุนการเงินระหว่างประเทศ ปี 2566 และการประชุมอื่น ๆ ที่เกี่ยวข้อง ณ เมืองมาร์ราเกช ราชอาณาจักรโมร็อกโก
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า นายกฤษฎา จีนะวิจารณะ รัฐมนตรีช่วยว่าการกระทรวงการคลัง จะเป็นหัวหน้าคณะผู้แทนไทยเข้าร่วมการประชุมประจําปีสภาผู้ว่าการธนาคารโลกและกองทุนการเงินระหว่างประเทศ (การประชุมประจําปีฯ) ปี 2566 และการประชุมอื่น ๆ ที่เกี่ยวข้อง ณ เมืองมาร์ราเกช ราชอาณาจักรโมร็อกโก โดยมีรายละเอียดดังนี้
1. การประชุมระหว่างรัฐมนตรีว่าการกระทรวงการคลังและผู้ว่าการธนาคารกลางอาเซียนและกรรมการจัดการกองทุนการเงินระหว่างประเทศ (International Monetary Fund: IMF) เพื่อรับฟังรายงานเกี่ยวกับพัฒนาการของเศรษฐกิจโลกและภูมิภาคอาเซียนและหารือถึงความร่วมมือและบทบาทของ IMF ในการส่งเสริมเสถียรภาพทางเศรษฐกิจและการเงินประเทศในภูมิภาคอาเซียน
2. การประชุมร่วมของผู้ว่าการประเทศสมาชิกกลุ่มออกเสียงเอเชียตะวันออกเฉียงใต้ของธนาคารโลกและกองทุนการเงินระหว่างประเทศ (Joint Meeting of the World Bank-International Monetary Fund Southeast Asia Voting Group: SEA Group) โดยผู้เข้าร่วมการประชุมประกอบด้วย รัฐมนตรีว่าการกระทรวงการคลังของสมาชิก SEA Group 11 ประเทศและผู้ว่าการธนาคารกลางของสมาชิก SEA Group 13 ประเทศ เพื่อรับฟังรายงานสถานะและแนวโน้มเศรษฐกิจโลกและภูมิภาค ผลการดําเนินงานและนโยบายที่สําคัญของ SEA Group ในธนาคารโลกและ IMF
3. การประชุมคณะกรรมการพัฒนาการของธนาคารโลก ครั้งที่ 108 (108th Development Committee Meeting) เป็นการประชุมระดับผู้ว่าการธนาคารโลกของประเทศสมาชิกและกลุ่มประเทศสมาชิกของ 25 กลุ่มออกเสียงที่เป็นตัวแทนของประเทศสมาชิก 189 ประเทศ โดยมีวัตถุประสงค์เพื่อพิจารณาแนวนโยบายการพัฒนาและการสนับสนุนทางการเงินเพื่อแก้ไขปัญหาความยากจนและก่อให้เกิดการพัฒนาในประเทศที่กําลังพัฒนาและประเทศที่พัฒนาน้อยที่สุด โดยครั้งนี้ผู้ว่าการของไทยจะทําหน้าที่เป็นตัวแทน SEA Group เข้าร่วมการประชุม และกล่าวสุนทรพจน์
4. พิธีลงนามบันทึกความเข้าใจในการเป็นเจ้าภาพจัดการประชุมประจําปีสภาผู้ว่าการธนาคารโลกและกองทุนการเงินระหว่างประเทศ ปี 2569 โดยรัฐมนตรีช่วยว่าการกระทรวงการคลังมีกําหนดลงนามในบันทึกความเข้าใจในการเป็นเจ้าภาพจัดการประชุมประจําปีฯ ปี 2569 เพื่อรับมอบการเป็นเจ้าภาพการประชุมประจําปีฯ ของประเทศไทยในปี 2569 โดยมีผู้เข้าร่วมลงนาม ได้แก่ นาย Ajay Banga (อาเจ บังกา) ประธานธนาคารโลก นาง Kristalina Georgieva (คริสตาลิน่า จอเจียร์วา) กรรมการจัดการกองทุน IMF และนางสาวชญาวดี ชัยอนันต์ ผู้ช่วยผู้ว่าการ สายองค์กรสัมพันธ์ ธนาคารแห่งประเทศไทย ซึ่งการประชุมประจําปีฯ มีกําหนดจัดขึ้นในช่วงกลางเดือนตุลาคม 2569 ณ กรุงเทพมหานคร
กองนโยบายเศรษฐกิจระหว่างประเทศ สํานักงานเศรษฐกิจการคลัง
โทร. 0 2273 9020 ต่อ 3627
รัฐบาลไทย-ข่าวทำเนียบรัฐบาล-เอกอัครราชทูตออสเตรเลียประจำประเทศไทย และเอกอัครราชทูตออสเตรเลียด้านสิทธิมนุษยชนเข้าเยี่ยมคารวะและหารือข้อราชการกับรัฐมนตรีว่าการกระทรวงยุติธรรม
วันพฤหัสบดีที่ 12 ตุลาคม 2566
12/10/2566
เอกอัครราชทูตออสเตรเลียประจําประเทศไทย และเอกอัครราชทูตออสเตรเลียด้านสิทธิมนุษยชนเข้าเยี่ยมคารวะและหารือข้อราชการกับรัฐมนตรีว่าการกระทรวงยุติธรรม
เอกอัครราชทูตออสเตรเลียประจําประเทศไทย และเอกอัครราชทูตออสเตรเลียด้านสิทธิมนุษยชนเข้าเยี่ยมคารวะและหารือข้อราชการกับรัฐมนตรีว่าการกระทรวงยุติธรรม
ในวันพฤหัสบดีที่ ๑๒ ตุลาคม ๒๕๖๖ เวลา ๐๙.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วย นายวัลลภ นาคบัว รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม และนางสาวเอมอร เสียงใหญ่ ผู้ตรวจราชการกระทรวงยุติธรรม ได้ให้การต้อนรับ นางสาวแอนเจลา แม็กดอนัลด์ (H.E. Ms. Angela Macdonald) เอกอัครราชทูตวิสามัญผู้มีอํานาจเต็มแห่งเครือรัฐออสเตรเลียประจําประเทศไทย และนางสาวบรอนเต้ มูลส์ (Ms. Bronte Moules) เอกอัครราชทูตออสเตรเลียด้านสิทธิมนุษยชน และคณะ ในโอกาสเข้าเยี่ยมคารวะและหารือข้อราชการ ณ ห้องรับรองประจํากระทรวงยุติธรรม (ห้อง ๓ - ๐๑) ชั้น ๓ อาคารกระทรวงยุติธรรม
โดยทั้งสองฝ่ายได้หารือในประเด็นความร่วมมือการต่อต้านการค้ามนุษย์ผ่านโครงการอาเซียน - ออสเตรเลีย และการจัดตั้งศูนย์ความเป็นเลิศเพื่อต่อต้านการค้ามนุษย์โดยมีเป้าประสงค์เพื่อให้ประเทศไทยได้รับการจัดอันดับที่ดีขึ้น รวมทั้งประเด็นสิทธิมนุษยชน สิทธิเสรีภาพในการแสดงออก โดยยึดหลักนิติธรรมที่เข้มแข็ง มีประสิทธิภาพและโปร่งใส และการขอรับการสนับสนุนการลงสมัครรับเลือกตั้งผู้พิพากษาออสเตรเลียในศาลยุติธรรมระหว่างประเทศ
ทั้งนี้ ออสเตรเลียยินดีและพร้อมสนับสนุนกระทรวงยุติธรรมในการแลกเปลี่ยนองค์ความรู้ ประสบการณ์และแนวปฏิบัติในประเด็นข้างต้น โดยเฉพาะการประสานความร่วมมือในการแก้ปัญหาการค้ามนุษย์ เพื่อยกระดับสถานะของประเทศไทยให้ดียิ่งขึ้น โดยการหารือข้อราชการในครั้งนี้นับเป็นการกระชับความสัมพันธ์ระหว่างประเทศไทยและออสเตรเลียให้มีความแน่นแฟ้นอันจะนําไปสู่การขับเคลื่อนความร่วมมือในสาขาอื่น ๆ ให้มีความก้าวหน้าต่อไป
รัฐบาลไทย-ข่าวทำเนียบรัฐบาล-พม. รับมอบข้าวสาร ปลากระป๋อง จาก เมืองไทยประกันชีวิต ช่วยผู้สูงอายุ กลุ่มเปราะบาง เดือดร้อนจากน้ำท่วม
วันพฤหัสบดีที่ 12 ตุลาคม 2566
พม. รับมอบข้าวสาร ปลากระป๋อง จาก เมืองไทยประกันชีวิต ช่วยผู้สูงอายุ กลุ่มเปราะบาง เดือดร้อนจากน้ําท่วม
พม. รับมอบข้าวสาร ปลากระป๋อง จาก เมืองไทยประกันชีวิต ช่วยผู้สูงอายุ กลุ่มเปราะบาง เดือดร้อนจากน้ําท่วม
เมื่อวันที่ 10 ตุลาคม 2566 เวลา 15.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานพิธีรับมอบข้าวสาร จํานวน 1,850 ถุง ๆ ละ 1 กิโลกรัม และปลากระป๋อง จํานวน 3,400 กระป๋อง รวมมูลค่า 99,972.50 บาท จากบริษัท เมืองไทยประกันชีวิต จํากัด (มหาชน) โดย คุณสาระ ล่ําซํา ประธานเจ้าหน้าที่บริหาร บริษัท เมืองไทยประกันชีวิต จํากัด (มหาชน) และคุณพิตราภรณ์ บุณยรัตพันธุ์ รองประธานกรรมการมูลนิธิเมืองไทยยิ้ม เพื่อส่งมอบให้กับผู้สูงอายุและกลุ่มเปราะบางที่ประสบปัญหาความเดือดร้อนทางสังคม โดยเฉพาะผู้ได้รับผลกระทบจากอุทกภัย โดยมี คณะผู้บริหารกระทรวง พม. ร่วมรับมอบ ณ บริเวณโถง ชั้น 1 อาคารกรมพัฒนาสังคมและสวัสดิการ กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
นายอนุกูล กล่าวว่า ในนามกระทรวง พม. ขอขอบคุณ บริษัท เมืองไทยประกันชีวิต จํากัด (มหาชน) ที่นําข้าวสารและปลากระป๋องมาบริจาคในวันนี้ ซึ่งกระทรวง พม. จะเร่งนําไปส่งต่อให้ถึงมือประชาชนกลุ่มเป้าหมายที่ประสบปัญหาความเดือดร้อนโดยเร็วที่สุด ทั้งนี้ ขอเชิญชวนทุกภาคส่วนและประชาชนร่วมบริจาคสิ่งของที่จําเป็น เครื่องอุปโภคและบริโภค เพื่อส่งต่อความช่วยเหลือแก่กลุ่มเปราะบางทั้งเด็ก เยาวชน ผู้สูงอายุ คนพิการ และผู้ด้อยโอกาสทางสังคม รวมทั้งผู้ประสบอุทกภัย โดยติดต่อบริจาคสิ่งของได้ที่ ศูนย์รับบริจาคกระทรวง พม. โทร 0-2659-6419 อีเมล์ : donation.mso@m-society.go.th และสํานักงานพัฒนาสังคมและความมั่นคงของมนุษย์จังหวัดทุกจังหวัดทั่วประเทศ
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-​สำนักงานปลัดกระทรวงกลาโหม จัดกิจกรรมเนื่องใน “วันนวมินทรมหาราช”
วันพฤหัสบดีที่ 12 ตุลาคม 2566
​สํานักงานปลัดกระทรวงกลาโหม จัดกิจกรรมเนื่องใน “วันนวมินทรมหาราช”
วันพฤหัสบดีที่ ๑๒ ตุลาคม ๒๕๖๖ เวลา ๐๘.๐๐ น.
พลเอก สนิธชนก สังขจันทร์ ปลัดกระทรวง   เป็นประธานการจัดกิจกรรม เพื่อน้อมรําลึกในพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิ ตร
ณ ศาลาว่าการกระทรวงกลาโหม พร้อมด้วยหัวหน้าหน่วยขึ้นตรงสํานักงานปลัดกระทรวงกลาโหม
ด้วยวันที่ ๑๓ ตุลาคม ๒๕๖๖ เป็นวันแห่งการสวรรคตครบ ๗ ปี หรือเรียกว่า “สัตตมวรรษ” เพื่อเป็นการน้อมรําลึกถึงพระมหากรุณาธิคุณของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรที่ทรงมีต่อปวงชนชาวไทยอย่างหาที่สุดมิได้ พระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้กําหนดชื่อวันคล้ายวันสวรรคตว่า “วันนวมินทรมหาราช” ตามที่รัฐบาลได้ขอพระราชทานพระมหากรุณา
ในการนี้ สํานักงาน ปลัดกระทรวงกลาโหมได้จัดกิจกรรม ได้จัดพิธีสวดพระพุทธมนต์ถวายเป็นพระราชกุศล ณ ห้องพินิจประชานาถ พิธีทําบุญตักบาตรพระสงฆ์จํานวน ๘๙ รูปถวายเป็นพระราชกุศล และ พิธีวางพวงมาลาถวายราชสักการะ ณ บริเวณโถง หน้าห้องยุทธนาธิการ แสดงออกถึงความจงรักภักดี และน้อมรําลึกในพระมหากรุณาธิคุณอย่างหาที่สุดมิได้
รัฐบาลไทย-ข่าวทำเนียบรัฐบาล-​“นฤมล” ผู้แทนการค้าไทย เผย  ผู้แทนหลักของ SPIC ประจำภูมิภาคอาเซียน แสดงความประสงค์ลงทุนอุตสาหกรรมพลังงานสะอาดในประเทศไทย พร้อมสนับสนุนการพัฒนาฝีมือแรงงานไทย
วันพฤหัสบดีที่ 12 ตุลาคม 2566
12/10/2566
​“นฤมล” ผู้แทนการค้าไทย เผย  ผู้แทนหลักของ SPIC ประจําภูมิภาคอาเซียน แสดงความประสงค์ลงทุนอุตสาหกรรมพลังงานสะอาดในประเทศไทย พร้อมสนับสนุนการพัฒนาฝีมือแรงงานไทย
​“นฤมล” ผู้แทนการค้าไทย เผย  ผู้แทนหลักของ SPIC ประจําภูมิภาคอาเซียน แสดงความประสงค์ลงทุนอุตสาหกรรมพลังงานสะอาดในประเทศไทย พร้อมสนับสนุนการพัฒนาฝีมือแรงงานไทย
วันนี้ (12 ตุลาคม 2566) ณ ห้องรับรอง 1 ตึกบัญชาการ 1 ทําเนียบรัฐบาล นาย Xu Song ผู้แทนหลักของ SPIC ประจําภูมิภาคอาเซียนเข้าเยี่ยมคารวะ ศาสตราจารย์ นฤมล ภิญโญสินวัฒน์ ผู้แทนการค้าไทย เพื่อแสดงความยินดีในโอกาสได้รับการแต่งตั้ง และหารือความร่วมมือด้านพลังงานสะอาด
นาย Xu Song ผู้แทนหลักของ SPIC ประจําภูมิภาคอาเซียน กล่าว ชื่นชมรัฐบาลไทย ที่เป็นผู้นําด้านพลังงานทางเลือกในอาเซียน และเห็นว่าไทยมีศักยภาพในด้านดังกล่าว พร้อมทั้งกล่าว ชื่นชมประเทศไทยที่สามารถขับเคลื่อนโครงการด้านการพัฒนาอย่างยั่งยืน ได้ประสบความสําเร็จเป็นรูปธรรม ภายใต้สถานการณ์การแพร่ระบาดของโควิด-19 โดยผู้แทนหลักของ SPIC ประจําภูมิภาคอาเซียน แสดงความประสงค์ว่า บริษัทฯ มีความพร้อมด้านเงินลงทุน สนใจต้องการที่จะมาลงทุนอุตสาหกรรมพลังงานสะอาดในประเทศไทย และพร้อมที่สนับสนุนการพัฒนาทรัพยากรมนุษย์ โดยเฉพาะแรงงานที่มีฝีมือ ในสาขาเกี่ยวกับพลังงานทางเลือก และพลังงานสะอาด รวมทั้ง ต้องการแลกเปลี่ยนองค์ความรู้ด้านพลังงานสะอาด ซึ่งบริษัทฯ มีความเชี่ยวชาญในด้านนี้ให้กับประเทศไทย
ทางด้าน ศาสตราจารย์ นฤมล ภิญโญสินวัฒน์ ผู้แทนการค้า ได้กล่าวขอบคุณ ที่เห็นศักยภาพของประเทศไทยเชิญชวนให้บริษัทฯ มาเป็นหุ้นส่วนด้านการพัฒนาของประเทศ โดยเฉพาะเรื่องการพัฒนาในมิติต่าง ๆ ที่สอดคล้องกับเป้าหมายการพัฒนาอย่างยั่งยืนของสหประชาชาติ ซึ่งเป็นนโยบายรัฐบาลให้ความสําคัญ และเชิญชวนบริษัทฯ มาลงทุนในประเทศไทย พร้อมกับขอให้ทางบริษัท ฯ สนับสนุนการพัฒนาทรัพยากรบุคคล การพัฒนาศักยภาพแรงงาน และการแลกเปลี่ยนองค์ความรู้เพื่อพัฒนาทรัพย์สินทางปัญญาด้านพลังงานทางเลือกร่วมกัน ทั้งนี้ ในฐานะผู้แทนการค้าพร้อมสนับสนุน ให้คําปรึกษา รวมทั้งพร้อมให้ความช่วยเหลือ หากติดขัดปัญหาในด้านไหน
รัฐบาลไทย-ข่าวทำเนียบรัฐบาล-“วราวุธ” รมว.พม. ส่ง จนท.พม. ร่วมรับคนไทยกลุ่มแรกกลับจากอิสราเอล พร้อมช่วยเหลือเยียวยาให้ที่พักระหว่างรอกลับภูมิลำเนา
วันพฤหัสบดีที่ 12 ตุลาคม 2566
“วราวุธ” รมว.พม. ส่ง จนท.พม. ร่วมรับคนไทยกลุ่มแรกกลับจากอิสราเอล พร้อมช่วยเหลือเยียวยาให้ที่พักระหว่างรอกลับภูมิลําเนา
“วราวุธ” รมว.พม. ส่ง จนท.พม. ร่วมรับคนไทยกลุ่มแรกกลับจากอิสราเอล พร้อมช่วยเหลือเยียวยาให้ที่พักระหว่างรอกลับภูมิลําเนา
วันที่ 12 ตุลาคม 2566 นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กล่าวถึงกรณีส่งผู้แทนกระทรวงการพัฒนาสังคมและความมั่นคงของมนุษย์ (พม.) ร่วมรับคนไทยกลุ่มแรกที่เดินทางกลับจากอิสราเอล ว่า ในช่วงเช้าวันนี้ (12 ต.ค. 66) กระทรวง พม. ได้ส่งทีมสหวิชาชีพ ซึ่งเป็นนักสังคมสงเคราะห์ นักจิตวิทยา เข้าร่วมทีมต้อนรับพี่น้องคนไทยที่เดินทางกลับมาจากอิสราเอล และมีขั้นตอนที่จะคอยสนับสนุนการทํางานของหน่วยงาน อื่นๆ อาทิ ถ้าหากยังไม่มีที่พักในขณะที่ไม่สามารถเดินทางกลับภูมิลําเนาได้ กระทรวง พม. จะมีสถานที่พักให้ โดยสนับสนุนได้จนกว่าจะมีญาติมารับ หรือจะสามารถเดินทางกลับเองได้
นายวราวุธ กล่าวว่า ขณะเดียวกันทีมสหวิชาชีพและนักจิตวิทยา จะประเมินว่าผู้ที่เดินทางกลับมานั้นมีสภาพจิตใจเป็นอย่างไร จะคอยให้คําปรึกษาเป็นระยะๆ และทีมของกระทรวง พม. จะประกบติดตามผู้ที่เดินทางกลับมาด้วย โดยทํางานร่วมกับกระทรวงสาธารณสุขที่จะต้องพาไปเข้าพื้นที่ศูนย์กักกัน (Quarantine Center) สถาบันบําราศนราดูร หากคนใดต้องการคําปรึกษาหรือมีความไม่สบายทางจิตใจ ทีมกระทรวง พม. พร้อมที่จะให้คําปรึกษาและให้การสนับสนุน
นายวราวุธ กล่าวต่อไปว่า สําหรับการได้ข้อมูลที่แม่นยํานั้น เป็นเรื่องที่ละเอียดอ่อน จึงไม่สามารถยืนยันได้อย่างชัดเจนว่าบุคคลที่เสียชีวิตนั้นเป็นท่านใดบ้าง มีภูมิลําเนาอยู่ที่ไหน แต่สามารถประเมินว่ามีผู้ได้รับผลกระทบกี่ราย แล้วเราให้ความช่วยเหลือเรื่องการคัดกรอง สงเคราะห์ผู้ที่ประสบปัญหา พูดคุยให้คําปลอบโยนเยียวยาจิตใจกับครอบครัวของผู้ที่ได้รับผลกระทบในแต่ละจังหวัด ตามที่เราได้รับข้อมูลมาคร่าวๆ ก่อนว่าอยู่ในจังหวัดใด พื้นที่ไหน ซึ่งจะได้ส่งเจ้าหน้าที่กระทรวง พม. เยี่ยมครอบครัวเพื่อเข้าไปพูดคุยเบื้องต้นให้มีความสบายใจมากขึ้น และประเมินสถานการณ์
นายวราวุธ กล่าวเพิ่มเติมว่า ตนเชื่อมั่นว่าเจ้าหน้าที่กระทรวง พม. ที่เข้าปฎิบัติหน้าที่ทุกคนมีประสบการณ์ สามารถดูแลพี่น้องประชาชนอย่างเต็มที่ ซึ่งต้องขอให้กําลังใจเจ้าหน้าที่ทุกคน และส่วนที่สําคัญที่สุด คือแต่ละครอบครัวที่อาจจะยังไม่ได้รับข่าวสารจากบุคคลที่ท่านรัก ต้องขอเป็นกําลังใจให้ ต้องอาศัยความอดทนเพราะทางหน่วยงานราชการไม่ต้องการให้มีข้อมูลผิดพลาดออกไป เพราะถ้าผิดพลาดไปแล้ว อาจเกิดผลกระทบทางจิตใจพอสมควร อย่างไรก็ตาม ถึงแม้ว่า ขณะนี้นายกรัฐมนตรีอยู่ระหว่างปฎิบัติภารกิจต่างประเทศ แต่นายกรัฐมนตรีได้กําชับผ่านรองนายกรัฐมนตรีมาในคณะรัฐมนตรี (ครม.) ว่า ขอให้ทุกหน่วยงานปฏิบัติหน้าที่ของตนเองอย่างเต็มที่เพื่อดูแลพี่น้องประชาชน ซึ่งต้องขอขอบคุณนายกรัฐมนตรี ถึงแม้จะอยู่ต่างประเทศ แต่มีความห่วงใยประชาชนที่ได้รับผลกระทบจากเหตุการณ์ดังกล่าว
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-'นลินี ทวีสิน' เผย ไทย-ตุรกีเล็งฟื้น FTA ลดช่องว่างการค้า ด้านตุรกีซาบซึ้งไทยช่วยเหลือแผ่นดินไหว พร้อมเชิญผู้นำไทยเยือนตุรกีในรอบ 20 ปี
วันพฤหัสบดีที่ 12 ตุลาคม 2566
12/10/2566
'นลินี ทวีสิน' เผย ไทย-ตุรกีเล็งฟื้น FTA ลดช่องว่างการค้า ด้านตุรกีซาบซึ้งไทยช่วยเหลือแผ่นดินไหว พร้อมเชิญผู้นําไทยเยือนตุรกีในรอบ 20 ปี
'นลินี ทวีสิน' เผย ไทย-ตุรกีเล็งฟื้น FTA ลดช่องว่างการค้า ด้านตุรกีซาบซึ้งไทยช่วยเหลือแผ่นดินไหว พร้อมเชิญผู้นําไทยเยือนตุรกีในรอบ 20 ปี
'นลินี ทวีสิน' เผย ไทย-ตุรกีเล็งฟื้น FTA ลดช่องว่างการค้า ด้านตุรกีซาบซึ้งไทยช่วยเหลือแผ่นดินไหว พร้อมเชิญผู้นําไทยเยือนตุรกีในรอบ 20 ปี
วันนี้ (10 ตุลาคม 2566) นางนลินี ทวีสิน ผู้แทนการค้าไทย เปิดเผยหลังการหารือกับนางแซรัป แอร์ซอย เอกอัครราชทูตสาธารณรัฐตุรกีประจําประเทศไทย ว่า ไทยและตุรกีเห็นพ้องกันที่จะผลักดันความตกลงการค้าเสรี หรือ FTA ระหว่างกันให้ก้าวหน้า เนื่องจากที่ผ่านมามีการเจรจากันถึง 7 รอบ แต่ต้องหยุดชะงักลงเมื่อปี 2564 จากเหตุปัจจัยภายในประเทศของตุรกี โดยไทยพร้อมและยินดีจะกลับเข้าสู่การเจรจาทันทีเมื่อตุรกีเสร็จสิ้นกระบวนการทบทวนนโยบาย ซึ่งเอกอัครราชทูตตุรกียืนยันว่า แนวทางการพิจารณาของตุรกีน่าจะเป็นรูปเป็นร่างได้ในช่วงต้นปี 2567 ทั้งนี้หากการจัดทํา FTA ร่วมกันสําเร็จ ทั้ง 2 ประเทศก็จะได้ประโยชน์โดยเฉพาะการลดช่องว่างดุลการค้า และด้านอื่น ๆ เช่น การท่องเที่ยว และอุตสาหกรรม โดยในปีนี้ไทยและตุรกีมีความสัมพันธ์ครบรอบ 65 ปี อีกด้วย
ผู้แทนการค้าไทยระบุว่า ตุรกีเป็นตลาดที่มีศักยภาพและมีกําลังซื้อสูง มีเศรษฐกิจขนาดใหญ่เป็นอันดับที่ 19 ของโลก โดยไทยสามารถใช้ตุรกีเป็นสะพานเชื่อมต่อทางการค้าไปสู่ยุโรปตะวันออก กลุ่มประเทศบอลข่าน และแอฟริกาตอนเหนือได้ และสินค้าไทยที่จะได้รับประโยชน์จาก FTA เช่น ยานพาหนะ ตู้เย็น พลาสติกชนิดโพลิสไตลีน ผ้าทอ เมล็ดพืช อาหารฮาลาล ผลไม้ เครื่องใช้ไฟฟ้า ชิ้นส่วนยานยนต์ เป็นต้น ส่วนทางตุรกีนั้น สามารถใช้ไทยเป็นประตูการค้าไปสู่เอเชียตะวันออก อาเซียน และประเทศอื่นที่มีความตกลงการค้าเสรีกับอาเซียน โดยเฉพาะประเทศสมาชิก RCEP รวมทั้งการลงทุนใน EEC ขณะเดียวกันตุรกียังสนใจใช้ไทยเป็นฐานการผลิตสินค้าเพื่อส่งออกไปยังกลุ่มประเทศอาเซียน โดยตุรกีมีความเข้มแข็งด้านอุตสาหกรรมก่อสร้าง ซึ่งมีขนาดใหญ่เป็นอันดับ 2 ของโลก รองจากจีน
สําหรับบริษัทไทยที่เข้าไปลงทุนในตุรกี เช่น CPF, Indorama และ Dusit Thani ส่วนบริษัทตุรกีที่ลงทุนในไทย เช่น KOC Holding, HIDROMEX, Sabanci Holding เป็นต้น และทั้ง 2 ประเทศยังมีเที่ยวบินตรงระหว่างกันทั้ง Turkish Airlines และสายการบินไทยจํานวนหลายเที่ยวบินต่อสัปดาห์ โดยตุรกีเห็นว่าทั้ง 2 ประเทศยังร่วมกันพัฒนาด้านอื่นได้อีก ได้แก่ เศรษฐกิจสีเขียว ธุรกิจเพื่อความยั่งยืน อุตสาหกรรมป้องกันประเทศ และการจัดตั้งโรงเรียนในประเทศไทย และอยากให้ไทยพิจารณาผ่อนปรนเงื่อนไขการนําเข้าผลไม้จากตุรกีด้วย
"ท่านทูตตุรกีย้ําว่า ไทยไม่ได้มีการเยือนตุรกีในระดับผู้นําเป็นเวลามากกว่า 20 ปีแล้ว จึงอยากเชิญนายกรัฐมนตรีและผู้แทนการค้าไทยไปเยือนตุรกี และยังแสดงความขอบคุณอย่างสุดซึ้งที่ราชวงศ์ไทย รัฐบาล ภาคเอกชน NGO และประชาชนชาวไทย ให้ความช่วยเหลือตุรกีในเหตุการณ์แผ่นดินไหว เมื่อเดือน ก.พ.66 ที่ผ่านมาด้วย" นางนลินี กล่าว
รัฐบาลไทย-ข่าวทำเนียบรัฐบาล-พ่อเมืองหนองบัวลำภู ห่วงใยชาวไทยในอิสราเอล สั่งการตั้งศูนย์ช่วยเหลือแรงงานและติดตามสถานการณ์การสู้รบในอิสราเอล จังหวัดหนองบัวลำภู พร้อมประสานให้ความช่วยเหลือตลอด 24 ชม.
วันพฤหัสบดีที่ 12 ตุลาคม 2566
11/10/2566
พ่อเมืองหนองบัวลําภู ห่วงใยชาวไทยในอิสราเอล สั่งการตั้งศูนย์ช่วยเหลือแรงงานและติดตามสถานการณ์การสู้รบในอิสราเอล จังหวัดหนองบัวลําภู พร้อมประสานให้ความช่วยเหลือตลอด 24 ชม.
พ่อเมืองหนองบัวลําภู ห่วงใยชาวไทยในอิสราเอล สั่งการตั้งศูนย์ช่วยเหลือแรงงานและติดตามสถานการณ์การสู้รบในอิสราเอล จังหวัดหนองบัวลําภู พร้อมประสานให้ความช่วยเหลือตลอด 24 ชม.
เมื่อวันที่ 10 ต.ค. 66 นายสุวิทย์ จันทร์หวร ผู้ว่าราชการจังหวัดหนองบัวลําภู เปิดเผยว่า ตนพร้อมด้วยนางณัฐติกานต์ จันทร์หวร นายกเหล่ากาชาดจังหวัดหนองบัวลําภู ได้ออกเยี่ยมให้กําลังใจครอบครัวผู้ประสบเหตุที่ได้รับบาดเจ็บจากเหตุการณ์โจมตีของกลุ่มฮามาสในประเทศอิสราเอล และสร้างการรับรู้ช่องทางการติดต่อสื่อสารและติดตามข่าวความคืบหน้าการขอเดินทางกลับประเทศไทยและการให้ความช่วยเหลือ พร้อมทั้งได้ติดต่อทางไกลผ่านระบบ Video Call เพื่อให้คําแนะนําและกําลังใจแก่สมาชิกของครอบครัวที่ปัจจุบันได้เข้าหลบภัยอยู่กับกลุ่มแรงงานไทยในสถานที่ปลอดภัยแล้ว พร้อมทั้งได้มอบถุงยังชีพให้แก่ภรรยาของผู้ได้รับบาดเจ็บ ณ บ้านเลขที่ 30 หมู่ที่ 5 ตําบลกุดดู่ อําเภอโนนสัง จังหวัดหนองบัวลําภู เพื่อเป็นขวัญและกําลังใจให้แก่ครอบครัว โดยมี แรงงานจังหวัดหนองบัวลําภู จัดหางานจังหวัดหนองบัวลําภู พัฒนาฝีมือแรงงานจังหวัดหนองบัวลําภู และเหล่ากาชาดจังหวัดหนองบัวลําภู ร่วมลงพื้นที่
นายสุวิทย์ จันทร์หวร ผู้ว่าราชการจังหวัดหนองบัวลําภู กล่าวว่า จากการที่สถานการณ์ในตะวันออกกลางมีความตึงเครียด หลังจากที่กลุ่มฮามาสเข้าโจมตีอิสราเอลครั้งใหญ่ที่สุดในรอบ 50 ปี เมื่อเช้าวันเสาร์ที่ 7 ต.ค. 66 ที่ผ่านมา ซึ่งกลุ่มฮามาสได้ส่งกําลังภาคพื้นดินเข้ามาในแผ่นดินอิสราเอล โดยกองกําลังเหล่านี้เข้าสังหารและจับตัวประกันที่เป็นทั้งชาวอิสราเอลและชาวต่างชาติไว้เป็นจํานวนมาก และขณะนี้มีรายงานว่า การต่อสู้ของทั้งสองฝ่ายเกิดขึ้นหลายจุด ทําให้ปัจจุบันอิสราเอลก็ประกาศว่าอยู่ในภาวะสงคราม ก่อนจะโจมตีทางอากาศอย่างหนักในพื้นที่ฉนวนกาซา ซึ่งเป็นแหล่งกบดานของกลุ่มฮามาส รวมถึงมีการส่งสัญญาณด้วยว่าอาจส่งกองกําลังภาคพื้นดินเข้าไป ตอนนี้จํานวนผู้เสียชีวิตของทั้งสองฝั่งเพิ่มขึ้นอย่างต่อเนื่อง โดยล่าสุดโฆษกของฮามาสออกมาประกาศว่าจับตัวประกันได้เพิ่มอีก
“จังหวัดหนองบัวลําภู มีแรงงานที่ทํางานอยู่ในประเทศอิสราเอล รวมจํานวน 1,311 ราย ซึ่งขณะนี้ได้สั่งการให้นายอําเภอทุกอําเภอที่มีแรงงานไทยที่เดินทางไปทํางานที่ประเทศอิสราเอล ลงพื้นที่ตรวจเยี่ยมให้กําลังใจครอบครัวแรงงานชาวไทยที่ทํางานอยู่ในประเทศอิสราเอล เพื่อสร้างขวัญ กําลังใจ และประสานข้อมูลความต้องการของครอบครัว/ตัวผู้ใช้แรงงาน โดยหากมีความประสงค์จะเดินทางกลับประเทศไทย จังหวัดหนองบัวลําภูจะประสานส่วนกลางในการขอสนับสนุนให้ความช่วยเหลือนําตัวบุคคลดังกล่าวกลับสู่ประเทศไทย ทั้งนี้ หากครอบครัวหรือญาติของแรงงานไทยที่ทํางานในประเทศอิสราเอลต้องการขอรับความช่วยเหลือเร่งด่วน สามารถติดต่อได้ที่ ศูนย์ช่วยเหลือแรงงานและติดตามสถานการณ์การสู้รบในอิสราเอล จังหวัดหนองบัวลําภู หรือติดต่อสถานเอกอัครราชทูต ณ กรุงเทลอาวีฟ หมายเลขโทรศัพท์ +972 546368150 หรือศูนย์ดํารงธรรมจังหวัด ศูนย์ดํารงธรรมอําเภอ สายด่วน 1567 โทรฟรีตลอด 24 ชั่วโมง” นายสุวิทย์ จันทร์หวร ผู้ว่าราชการจังหวัดหนองบัวลําภู กล่าวเพิ่มเติม
รัฐบาลไทย-ข่าวทำเนียบรัฐบาล-“ธรรมนัส” ย้ำชัด ลูกน้องต้องไม่ตายฟรี เตรียมมาตรการเยียวยาและป้องกันไม่ให้เกิดเหตุซ้ำ
วันพฤหัสบดีที่ 12 ตุลาคม 2566
“ธรรมนัส” ย้ําชัด ลูกน้องต้องไม่ตายฟรี เตรียมมาตรการเยียวยาและป้องกันไม่ให้เกิดเหตุซ้ํา
“ธรรมนัส” ย้ําชัด ลูกน้องต้องไม่ตายฟรี เตรียมมาตรการเยียวยาและป้องกันไม่ให้เกิดเหตุซ้ํา
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยถึงกรณีเจ้าหน้าที่กรมปศุสัตว์ถูกยิงเสียชีวิต 1 ราย ขณะปฏิบัติหน้าที่เข้าตรวจค้นห้องเย็นในพื้นที่จังหวัดเพชรบูรณ์ เมื่อวันที่ 11 ตุลาคม ที่ผ่านมานั้น โดยในช่วงเช้าวันนี้ รัฐมนตรีเกษตรฯ พร้อมด้วยนายประยูร อินสกุล ปลัดกระทรวงเกษตรและสหกรณ์ และผู้บริหารที่เกี่ยวข้อง เดินทางไปยังห้องประชุมกรมปศุสัตว์ เรียกผู้บริหารกรมปศุสัตว์ทั้งส่วนกลางและภูมิภาคประชุมหารือในประเด็นการเยียวยาครอบครัวของเจ้าหน้าที่ที่เสียชีวิต และมาตรการด้านความปลอดภัยของเจ้าหน้าที่ผู้ปฏิบัติงานที่เกี่ยวข้องซึ่งอาจมีความเสี่ยงขณะปฏิบัติหน้าที่ ขณะเดียวกันได้ให้กําลังใจแก่เจ้าหน้าที่ที่เกี่ยวข้อง ให้มีกําลังใจที่เข้มแข็งในการเข้าปฏิบัติงานอย่างเต็มที่และในฐานะที่เป็นผู้บังคับใช้กฎหมายด้านปศุสัตว์ ซึ่งหลังจากนี้ ได้มอบนโยบายให้ประสานหน่วยงานรัฐที่เกี่ยวข้อง ร่วมบูรณาการในการเข้าปฏิบัติการอย่างรัดกุมต่อไป
“จากนี้ไป กระทรวงเกษตรฯ โดยกรมปศุสัตว์ จะปฏิบัติการเชิงรุกมากขึ้น โดยประสานหน่วยงานที่เกี่ยวข้องทั้ง 4 เหล่าทัพ ผู้ว่าราชการจังหวัด ฯลฯ ในการเข้าปฏิบัติงานด้วยความปลอดภัย และจะมีการกวาดล้างขบวนการลักลอบนําเข้า-ส่งออกสินค้าเกษตรผิดกฎหมายอย่างเข้มข้นและให้สิ้นซาก โดยมอบหมายปลัดกระทรวงเกษตรและสหกรณ์ เร่งรัดการดําเนินงานตั้งแต่วันนี้ และให้เห็นผลการดําเนินงาน 100% ภายในวันที่ 20 ตุลาคม 2566 นี้ทันที สําหรับกรณีการเยียวยาครอบครัวของเจ้าหน้าที่ที่เสียชีวิต ได้รับสวัสดิการตามสิทธิ์ และบุตรจะได้รับการศึกษาจนจบปริญญาตรี ส่วนเรื่องคดีความได้เร่งรัดดําเนินคดีผู้กระทําผิดโดยเร็วที่สุดด้วย" รัฐมนตรีเกษตรฯ กล่าว
ขณะดียวกัน นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังการแถลงข่าวร่วมกับนายชัย วัชรงค์ โฆษกประจําสํานักนายกรัฐมนตรี ณ ทําเนียบรัฐบาล ว่า จากนโยบายของรัฐบาลและกระทรวงเกษตรและสหกรณ์ที่ประกาศสงครามกับสินค้าปศุสัตว์ที่ลักลอบนําเข้า-ส่งออกผิดกฎหมาย โดยได้ดําเนินการตรวจสอบและกวาดล้างขบวนการผิดกฎหมายดังกล่าวอย่างเข้มข้น ส่งผลกระทบต่อผู้มีอิทธิพลที่เกี่ยวข้องและสถานการณ์มีความรุนแรงเพิ่มขึ้น ซึ่งรัฐบาลให้ความตระหนักและเล็งเห็นถึงความปลอดภัยของเจ้าหน้าที่ที่ปฏิบัติงานด้วยความเสี่ยง จึงพร้อมให้การสนับสนุนหน่วยงานที่เกี่ยวข้องอย่างเต็มที่ เพื่อสร้างขวัญกําลังใจแก่เจ้าหน้าที่ที่เกี่ยวข้องให้สามารถปฏิบัติงานได้อย่างเต็มที่ พร้อมกันนี้ได้มอบหมายกรมปศุสัตว์ตรวจสอบย้อนหลังถึงช่องทางการนําเข้า การเสียภาษี และเส้นทางการเงินต่าง ๆ เพื่อสืบหาต้นตอการเข้ามาของสินค้าเกษตรผิดกฎหมายและเตรียมกวาดล้างให้สิ้นซากต่อไป
รัฐบาลไทย-ข่าวทำเนียบรัฐบาล-​รมว.วธ.หนุนครอบครัว โรงเรียน ศาสนสถานปลูกฝังความมีน้ำใจ ค่านิยมเคารพกฎจราจร รับข้อเสนอนโยบายส่งเสริมความปลอดภัยบนท้องถนนเครือข่ายเหยื่อเมาแล้วขับ
วันพฤหัสบดีที่ 12 ตุลาคม 2566
​รมว.วธ.หนุนครอบครัว โรงเรียน ศาสนสถานปลูกฝังความมีน้ําใจ ค่านิยมเคารพกฎจราจร รับข้อเสนอนโยบายส่งเสริมความปลอดภัยบนท้องถนนเครือข่ายเหยื่อเมาแล้วขับ
​รมว.วธ.หนุนครอบครัว โรงเรียน ศาสนสถานปลูกฝังความมีน้ําใจ ค่านิยมเคารพกฎจราจร รับข้อเสนอนโยบายส่งเสริมความปลอดภัยบนท้องถนนเครือข่ายเหยื่อเมาแล้วขับ
รมว.วธ.หนุนครอบครัว โรงเรียน ศาสนสถานปลูกฝังความมีน้ําใจ ค่านิยมเคารพกฎจราจร รับข้อเสนอนโยบายส่งเสริมความปลอดภัยบนท้องถนนเครือข่ายเหยื่อเมาแล้วขับ
นายเสริมศักดิ์ พงษ์พานิช รัฐมนตรีว่าการกระทรวงวัฒนธรรม เปิดเผยว่า ตามที่ได้มอบหมายให้นายพลภูมิ วิภัติภูมิประเทศ ผู้ช่วยรัฐมนตรีประจํากระทรวงวัฒนธรรม ให้การต้อนรับและรับข้อเสนอนโยบายส่งเสริมความปลอดภัยบนท้องถนน จากเครือข่ายเหยื่อเมาแล้วขับ ที่มีนายประศม สุขแสวง ประธานเครือข่ายเหยื่อเมาแล้วขับ ผู้บริหาร และผู้พิการจากเครือข่ายเหยื่อเมาแล้วขับที่มาเข้าพบ ณ ห้องรับรองชั้น ๗ อาคารวัฒนธรรมวิศิษฏ์ กระทรวงวัฒนธรรม เมื่อเร็วๆนี้ ซึ่งผู้ช่วยรัฐมนตรีประจํากระทรวงวัฒนธรรมรายงานว่า เครือข่ายเหยื่อเมาแล้วขับได้ร่วมแสดงความยินดีในโอกาสดํารงตําแหน่งรัฐมนตรีว่าการกระทรวงวัฒนธรรมและเสนอนโยบายส่งเสริมความปลอดภัยบนท้องถนนและเครือข่ายเหยื่อเมาแล้วขับ เห็นว่ากระทรวงวัฒนธรรมเป็นกระทรวงที่มีความสําคัญอย่างยิ่งในการหนุนเสริมช่วยสนับสนุนการลดความสูญเสียจากอุบัติเหตุบนท้องถนน โดยเฉพาะอย่างยิ่งการปลูกฝังวัฒนธรรมความปลอดภัยทางถนนให้กับคนไทย
รัฐมนตรีว่าการกระทรวงวัฒนธรรม กล่าวอีกว่า ขณะเดียวกันเครือข่ายเหยื่อเมาแล้วขับได้ยื่นหนังสือเพื่อขอเสนอนโยบายส่งเสริมวัฒนธรรมความปลอดภัยทางถนน 3 ข้อ ได้แก่ 1. ขอให้กระทรวงวัฒนธรรมกําหนดนโยบายส่งเสริมการหยุดรถให้คนข้ามทางม้าลายเป็นวัฒนธรรมความมีน้ําใจที่คนไทยควรมีให้กัน 2. ขอให้กระทรวงวัฒนธรรมส่งเสริมพ่อแม่ผู้ปกครองสร้างวัฒนธรรมการปกป้องบุตรหลานด้วยการจัดหาหมวกนิรภัยสวมใส่ให้บุตรหลาน เมื่อนําบุตรหลานซ้อนท้ายรถจักรยานยนต์ ทั้งนี้ เพื่อความปลอดภัยของตัวบุตรหลาน และเป็นการปลูกฝังค่านิยมการเคารพกฎจราจรตั้งแต่เยาว์วัย และ 3. ขอให้รัฐมนตรีว่าการกระทรวงวัฒนธรรมสั่งการไปยังวัฒนธรรมจังหวัดทั่วประเทศ ประสานความร่วมมือกับหน่วยงานที่เกี่ยวข้อง เพื่อขับเคลื่อนนโยบายดังกล่าว และรายงานผลให้รัฐมนตรีว่าการกระทรวงวัฒนธรรมทราบภายใน 6 เดือน
นายเสริมศักดิ์ กล่าวด้วยว่า นโยบายของกระทรวงวัฒนธรรมมีเป้าหมายเด็กและเยาวชนคือต้นกล้า พ่อแม่คือเบ้าหลอมที่ต้องปลูกฝังค่านิยมให้แก่เด็กและเยาวชน โดยสถาบันครอบครัว สถานศึกษาและศาสนสถานเป็นพื้นที่ในการหล่อหลอมให้เป็นคนดี มีคุณธรรมรักษาดํารงไว้ซึ่งวัฒนธรรมอันดีงามของไทย รวมทั้งการปลูกฝังความมีน้ําใจ ค่านิยมการเคารพกฎจราจรตั้งแต่เยาว์วัยเพื่อสร้างวัฒนธรรมความปลอดภัยทางถนนให้กับคนไทยด้วย ซึ่งที่ผ่านมากระทรวงวัฒนธรรม โดยกรมส่งเสริมวัฒนธรรมจัดทําโครงการ เช่น การจัดประกวดทําคลิป "สัญจรดี วิถีไทย" ซึ่งจัดขึ้นมา 3 ปีแล้ว เพื่อปลูกฝังค่านิยม เรื่อง พอเพียง วินัย สุจริต จิตอาสา กตัญญู เสริมสร้างวัฒนธรรมความปลอดภัย มีวินัยบนท้องถนน โดยบูรณาการการทํางานระหว่างภาครัฐ ภาคเอกชน ภาคประชาชน และภาคีเครือข่ายต่าง ๆ ดําเนินกิจกรรมกระตุ้นให้เด็ก เยาวชน และประชาชนเกิดการตระหนักรู้ และนําไปปฏิบัติจนเกิดเป็นวัฒนธรรมด้านการรักษาวินัยจราจร การใช้รถใช้ถนนให้เกิดความปลอดภัย รวมทั้งมีน้ําใจไมตรีแก่เพื่อนร่วมทาง ซึ่งกลุ่มเด็กเยาวชนคนรุ่นใหม่เป็นพลังสําคัญในการพัฒนาประเทศในอนาคต
รัฐบาลไทย-ข่าวทำเนียบรัฐบาล-​รัฐมนตรีว่าการกระทรวงกลาโหม ตรวจเยี่ยม กองบัญชาการกองทัพไทย
วันพฤหัสบดีที่ 12 ตุลาคม 2566
​รัฐมนตรีว่าการกระทรวงกลาโหม ตรวจเยี่ยม กองบัญชาการกองทัพไทย
รัฐมนตรีว่าการกระทรวงกลาโหมมั่นใจว่ากองทัพจะเป็นหน่วยงานหลักในการปฎิบัติภารกิจด้านความมั่นคงเพื่อรักษาอธิปไตยของชาติและเป็นที่พึ่งของประชาชน
ในโอกาสนี้ ขอชื่นชมความพร้อมของกองทัพในการให้ความช่วยเหลือประชาชนในพื้นที่ประสบภัยได้อย่างทันท่วงทีรวดเร็วและบรรเทาความเดือดร้อนในเบื้องต้น
เชื่อว่ากระทรวงกลาโหมจะสามารถปฏิบัติงานในการสนับสนุนนโยบายของรัฐบาลในส่วนที่เกี่ยวข้องของกองทัพได้อย่างบรรลุผลสําเร็จ
ด้วยเครื่องมือยุทโธปกรณ์ที่ทันสมัย เหมาะสมภารกิจที่ตอบรับต่อภัยคุกคามรูปแบบใหม่ อาทิ โรคระบาด ยาเสพติด และความยากจนของประชาชนจะทําให้กองทัพสามารถปฏิบัติภารกิจได้เป็นอย่างดี
ขอเน้นย้ําการปฏิบัติตามนโยบายของรัฐมนตรีที่มอบให้ โดยต้องทําให้เป็นรูปธรรมทั้งนโยบายทั่วไปและนโยบายเฉพาะ
ขอบคุณกองทัพที่สนับสนุนนโยบายของรัฐบาลเรื่องที่ดินเพื่อให้ประชาชนได้นําไปใช้ประโยชน์ซึ่งมีจํานวนที่พิจารณาแล้วให้ถึงการพัฒนาคุณภาพชีวิตของประชาชนได้ดีขึ้น
รัฐบาลไทย-ข่าวทำเนียบรัฐบาล-“รัดเกล้า” รองโฆษกรัฐบาล ร่วมพิธีทำบุญตักบาตรพระสงฆ์ จำนวน 12 รูป  เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันพฤหัสบดีที่ 12 ตุลาคม 2566
12/10/2566
“รัดเกล้า” รองโฆษกรัฐบาล ร่วมพิธีทําบุญตักบาตรพระสงฆ์ จํานวน 12 รูป  เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
“รัดเกล้า” รองโฆษกรัฐบาล ร่วมพิธีทําบุญตักบาตรพระสงฆ์ จํานวน 12 รูป และเยี่ยมชมนิทรรศการภาพวาดพระราชกรณียกิจ ร.9 และนิทรรศการ ธ ทรงเป็นแรงบันดาลใจ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันนี้ (12 ตุลาคม 2566) นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี ร่วมพิธีทําบุญตักบาตรพระสงฆ์ จํานวน 12 รูป และเยี่ยมชมนิทรรศการภาพวาดพระราชกรณียกิจ ร.9 และนิทรรศการ ธ ทรงเป็นแรงบันดาลใจ เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมี นายพีระพันธุ์ สาลีรัฐวิภาค รองนายกรัฐมนตรีและรัฐมนตรีว่าการกระทรวงพลังงาน เป็นประธานในพิธี และมีผู้บริหารระดับสูง ข้าราชการ และเจ้าหน้าที่กระทรวงพลังงานเข้าร่วมในพิธี ณ บริเวณลานพระพรหม และโถงล็อบบี้ อาคารบี ศูนย์เอนเนอร์ยี่คอมเพล็กซ์
รัฐบาลไทย-ข่าวทำเนียบรัฐบาล-Thailand – Malaysia to work closely together in reinforcing ASEAN and promoting regional peace and prosperity
วันพฤหัสบดีที่ 12 ตุลาคม 2566
12/10/2566
Thailand – Malaysia to work closely together in reinforcing ASEAN and promoting regional peace and prosperity
Thailand – Malaysia to work closely together in reinforcing ASEAN
and promoting regional peace and prosperity
October 11, 2023, at 1530hrs (Malaysia local time), at the Government House of Malaysia in Putra Jaya, Prime Minister and Minister of Finance Srettha Thavisin met with H.E. Dato’ Seri Anwar Ibrahim on occasion of his official visit to Malaysia. Government Spokesperson Chai Wacharonke disclosed gist of the meeting as follows:
According to the Prime Minister, his official visit to Malaysia underscored Thailand’s commitment to advance potentiality and cooperation between the two countries on the basis of peace and prosperity of the people of both countries. He also extended his invitation to the Malaysian counterpart to visit Thailand at the first convenient opportunity, and expressed hope to increase cooperation with Malaysia in food security and agro products, especially Halal food.
Both leaders also agreed on the setup of task force groups in the areas of mutual interest, e.g., tourism, to promote tangible cooperation.
The Thai and Malaysian Prime Ministers discussed other issues of mutual interest:
Thailand and Malaysia agreed to reinforce economic relations and cooperation, and to set a new target for bilateral trade. As the two countries are each other’s top trade partner in ASEAN, promoting ease of doing business and border connectivity are instrumental. The Prime Minister hoped to increase cooperation in digital economy and green economy, value chain and ecosystem linkages for hi-tech sectors, EVs investment, and to promote foreign investment (FDI).
Additionally, the Thai Prime Minister wanted to see transformation of Thailand’s Southern border provinces and the North of Malaysia as the new area of growth for mutual benefit. Thailand would also like to expedite key infrastructure connectivity projects to better facilitate transport and logistics, and border crossing of people of the two countries. This is in a bid to increase the number of tourists between each other and promote border tourism, as well as to strengthen ties between local businesses, and turn conflicting area into trading area.
The Prime Minister also underscored Thailand – Malaysia strategic partnership. The Thai Government under his leadership stands ready to work closely together with Malaysia in reinforcing ASEAN and promoting regional peace and prosperity.
After the meeting, the Thai and Malaysian Prime Ministers held a joint press briefing before attending a gala dinner hosted by the Malaysian Prime Minister in honor of the Thai counterpart.
รัฐบาลไทย-ข่าวทำเนียบรัฐบาล-บขส. พร้อมอำนวยความสะดวกประชาชนเดินทางในช่วงวันหยุดยาวเดือนตุลาคมนี้ พร้อมเน้นย้ำมาตรการความปลอดภัย แนะเผื่อเวลาเดินทางเข้าใช้สถานีขนส่งเลี่ยงรถติด
วันพฤหัสบดีที่ 12 ตุลาคม 2566
บขส. พร้อมอํานวยความสะดวกประชาชนเดินทางในช่วงวันหยุดยาวเดือนตุลาคมนี้ พร้อมเน้นย้ํามาตรการความปลอดภัย แนะเผื่อเวลาเดินทางเข้าใช้สถานีขนส่งเลี่ยงรถติด
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า ในช่วงเดือนตุลาคมนี้จะมีวันหยุดยาวติดต่อกัน ประกอบด้วย วันนวมินทรมหาราช ระหว่างวันที่ 13 - 15 ตุลาคม 2566 และวันปิยมหาราช ระหว่างวันที่ 21 - 23 ตุลาคม 2566 บริษัท ขนส่ง จํากัด (บขส.) คาดการณ์ว่าในช่วงวันหยุดดังกล่าวจะมีประชาชนและนักท่องเที่ยวเดินทางเป็นจํานวนมาก ดังนั้น เพื่อเตรียมความพร้อมอํานวยความสะดวกประชาชน จึงได้มอบหมายหน่วยงานที่เกี่ยวข้องเตรียมความพร้อมของพนักงาน รถโดยสาร และสถานีขนส่งให้พร้อมบริการประชาชนให้ได้รับความสะดวก รวดเร็ว และปลอดภัย พร้อมเน้นย้ําให้มีการเพิ่มความเข้มงวดในการดูแลรักษาความปลอดภัย จุดตรวจสัมภาระบริเวณประตูทางเข้าสถานีขนส่งและบริเวณโดยรอบ อย่างไรก็ดีในการเดินทางในช่วงวันหยุดนี้ ขอให้ประชาชนวางแผนการเดินทางล่วงหน้าและเผื่อเวลาในการเดินทางเพื่อหลีกเลี่ยงการจราจรที่อาจหนาแน่นในช่วงเวลาเย็น โดยเฉพาะที่สถานีขนส่งผู้โดยสารกรุงเทพ (จตุจักร)
ปัจจุบัน บขส. พร้อมให้บริการเดินรถในเส้นทางต่าง ๆ 57 เส้นทาง ประกอบด้วย ภาคเหนือ 19 เส้นทาง อาทิ เส้นทางกรุงเทพฯ - แม่สอด กรุงเทพฯ - ป่าแดด - เชียงของ และกรุงเทพฯ - คลองลาน ภาคใต้ 16 เส้นทาง อาทิ เส้นทางกรุงเทพฯ - ดอนสัก - เกาะสมุย กรุงเทพฯ (หมอชิต 2) - สตูล และกรุงเทพฯ (หมอชิต 2) - เกาะพะงัน และภาคตะวันออกเฉียงเหนือและตะวันออก 22 เส้นทาง อาทิ เส้นทางกรุงเทพฯ - นครพนม กรุงเทพฯ - เชียงคาน และกรุงเทพฯ - เวียงจันทน์ เป็นต้น ทั้งนี้ ผู้โดยสารสามารถจองตั๋ว บขส. ได้ที่ช่องจําหน่ายตั๋ว และตัวแทนจําหน่ายตั๋วของ บขส. ทั่วประเทศ สําหรับลูกค้าสมาชิก บขส. Card จองตั๋วผ่านช่องทางออนไลน์ Application : E-ticket หรือ Website บขส. : https://tcl99web.transport.co.th เดินทางในระหว่างวันที่13 - 23 ตุลาคมนี้ จะได้รับคะแนนสะสมคูณ 2 นอกจากนี้ ผู้โดยสารสามารถใช้สิทธิ์บัตรสวัสดิการแห่งรัฐเดินทางกับ บขส. ได้อีกด้วย สอบถามข้อมูลการเดินทางเพิ่มเติมได้ที่ Call Center โทร. 1490 เรียก บขส. ตลอด 24 ชั่วโมง
รัฐบาลไทย-ข่าวทำเนียบรัฐบาล-ออมสินขานรับนโยบายรัฐ จัดโครงการเฉลิมพระเกียรติเนื่องในวันนวมินทรมหาราช
วันพฤหัสบดีที่ 12 ตุลาคม 2566
12/10/2566
ออมสินขานรับนโยบายรัฐ จัดโครงการเฉลิมพระเกียรติเนื่องในวันนวมินทรมหาราช
ธนาคารออมสินขานรับนโยบายรัฐ จัดโครงการเฉลิมพระเกียรติเนื่องในวันนวมินทรมหาราช ประกาศช่วยเหลือลูกหนี้ให้พักชําระเงินต้น จ่ายดอกเบี้ย ตามเงื่อนไขลูกหนี้ NPLs ไม่ฟ้อง ไม่ยึดทรัพย์ ไม่ขายทอดตลาด ไม่ฟ้องล้มละลาย เริ่ม 13 ตุลาคมนี้
ธนาคารออมสิน ขานรับนโยบายตามที่รัฐบาลมอบหมายให้ทุกภาคส่วนเร่งช่วยเหลือแก้ปัญหาหนี้ภาคประชาชน ธนาคารจึงได้จัดโครงการเฉลิมพระเกียรติเนื่องในวันนวมินทรมหาราช วันที่ 13 ตุลาคม 2566 โดยออกมาตรการให้ความช่วยเหลือลูกหนี้ที่ได้รับผลกระทบทางเศรษฐกิจต่อเนื่องจากการแพร่ระบาดของโควิด-19 ที่ประสบปัญหาการผ่อนชําระ และลูกหนี้บางส่วนที่มีสถานะ NPLs จากผลกระทบดังกล่าว โดยจะเปิดให้เข้าร่วมโครงการได้จนถึงวันที่ 30 ธันวาคม 2566
มาตรการแก้ไขหนี้ดังกล่าวเพื่อช่วยเหลือลูกค้ารายย่อยสินเชื่อธนาคารออมสิน ด้วยการให้พักชําระเงินต้น และมีทางเลือกจ่ายดอกเบี้ยตั้งแต่ 25% - 100% แล้วแต่กรณี ตามเงื่อนไขธนาคารและสถานะของลูกหนี้แต่ละราย เมื่อสามารถผ่อนชําระได้ตามเงื่อนไขของมาตรการ ธนาคารจะยกเว้นดอกเบี้ยค้างชําระก่อนเข้ามาตรการให้ รวมถึงลูกหนี้ที่มีสถานะ NPLs อยู่ก่อนวันที่ 30 ธันวาคม 2565 ธนาคารจะชะลอกระบวนการดําเนินคดีตามกฎหมาย โดยไม่ฟ้อง ไม่ยึดทรัพย์ ไม่ขายทอดตลาด และไม่ฟ้องล้มละลาย แล้วแต่กรณี โดยให้ผ่อนชําระได้สูงสุด 10 ปี และคิดอัตราดอกเบี้ยพิเศษตามเงื่อนไขธนาคาร ทั้งนี้ ลูกหนี้ที่ประสงค์เข้าร่วมมาตรการ โปรดติดต่อธนาคารออมสินสาขาเจ้าของบัญชีเงินกู้ หรือสาขาที่สะดวกได้ถึงวันที่ 30 ธันวาคม 2566
สอบถามรายละเอียดเพิ่มเติมได้ที่ GSB Contact Center โทร.1115 และที่ www.gsb.or.th
รัฐบาลไทย-ข่าวทำเนียบรัฐบาล-กรมทางหลวงชนบท บรรเทาความเดือดร้อนให้กับผู้ประสบภัยน้ำท่วม
วันพฤหัสบดีที่ 12 ตุลาคม 2566
กรมทางหลวงชนบท บรรเทาความเดือดร้อนให้กับผู้ประสบภัยน้ําท่วม
มอบน้ําดื่มและอาหารให้กับประชาชนที่อาศัยอยู่บนถนนสาย พช.2065 - เขตเทศบาลเมืองหล่มสัก อําเภอหล่มสัก จังหวัดเพชรบูรณ์
กรมทางหลวงชนบท (ทช.) กระทรวงคมนาคม โดยแขวงทางหลวงชนบทเพชรบูรณ์ ลงพื้นที่มอบน้ําดื่มและอาหารให้กับประชาชนที่มีบ้านเรือนอาศัยอยู่บนถนนทางหลวงชนบทสาย พช.2065 - เขตเทศบาลเมืองหล่มสัก อําเภอหล่มสัก จังหวัดเพชรบูรณ์ เพื่อบรรเทาความเดือดร้อนและร่วมให้กําลังใจกับผู้ประสบภัย นอกจากนี้ ทช. ได้จัดเจ้าหน้าที่อํานวยความสะดวกบนเส้นทางที่ได้รับผลกระทบจากอุทกภัย พร้อมวางแผนบริหารจัดการเส้นทาง ติดตั้งป้ายเตือน เพื่อให้ประชาชนสามารถสัญจรผ่านได้อย่างปลอดภัย และจะติดตามสถานการณ์อุทกภัยอย่างใกล้ชิดและเข้าช่วยเหลือประชาชนอย่างเต็มกําลัง หากเกิดเหตุอุทกภัยบริเวณสายทางสามารถแจ้งเหตุได้ที่แขวงทางหลวงชนบทในพื้นที่หรือสายด่วน ทช. โทร. 1146